Made in Sibiu: AUMOVIO sărbătorește producția a 30 de milioane de camere cu vedere panoramică

* **AUMOVIO Sibiu (fostul Continental Sibiu) sărbătorește producția a 30 de milioane de camere cu vedere panoramică**
* **Camerele reprezintă o soluție modulară, scalabilă și robustă pentru vedere panoramică, asistență la parcare, siguranță pentru mersul în marșarier și parcare automată**
* **A fost organizat un moment special de celebrare dedicat angajaților din spatele acestui succes**

Sibiu, 28 octombrie 2025. AUMOVIO Sibiu anunță atingerea unei noi etape importante în producție: 30 de milioane de camere cu vedere panoramică fabricate în locație. Această realizare se bazează pe succesul din 2023, când fabrica a sărbătorit producția a 10 milione de camere multifuncționale și 10 milioane de camere cu vedere panoramică. Creșterea continuă evidențiază capabilitățile solide ale echipei, tehnologiile scalabile și încrederea acordată locației de către partenerii globali din industria automotive.

Astăzi, peste 8 milioane de vehicule sunt echipate cu camera cu vedere panoramică construite de echipele dedicate de la AUMOVIO Sibiu. Aceste camere fac parte dintr-o platformă scalabilă de vedere panoramică ce permite asistență avansată la parcare – de la funcții de vizualizare până la parcare automată.

Platforma camerei cu vedere panoramică se remarcă prin:

* Design flexibil pentru diferite nevoi – camera poate fi personalizată cu lentile și senzori diferiți, oferind o vedere largă de până la 360 de grade - ca și cum mașina ar avea ochi în jurul ei.
* Construită pentru durabilitate – aceste camera sunt proiectate să reziste în condiții dificile și în medii variate de condus. Rămân reci, rezistă la interferențe electrice și funcționează fiabil în timp.
* Tehnologie inteligentă integrată – Cu senzori de înaltă rezoluție (până la 3 megapixeli), camera captează imagini clare care ajută șoferii să parcheze în siguranță și să evite obstacolele.

Aceste caracteristici fac din platforma camerei o soluție fiabilă și adaptabilă pentru nevoile moderne din industria auto.

Sonok Rivetto, Head of Plant & Location AUMOVIO Sibiu, a declarat: „Atingerea volumului de producție de 30 de milioane de camere cu vedere panoramică este o realizare remarcabilă. Este o reflectare a dedicării, expertizei și pasiunii oamenilor noștri. Fiecare camera produsă aici contribuie la drumuri mai sigure și mobilitate mai inteligentă. Sunt mândră de echipa noastră și entuziasmată de ceea ce vom realiza în continuare”.

Pentru a marca acest moment important, AUMOVIO Sibiu a organizat un moment special de apreciere pentru toți angajații din cadrul Focus Factory Autonomous Mobility. Prin acest eveniment, AUMOVIO a dorit să evidențieze contribuția acestora, apreciind munca în echipă și angajamentul lor puternic în atingerea acestei etape.

Recunoașterea a venit și din partea echipei globale de operațiuni: „Această realizare nu este doar una locală – este o poveste de success la nivel global. Sibiu s-a dovedit a fi o locație strategică în rețeaua noastră, contribuind activ la a face mobilitatea mai sigură și mai inteligentă la nivel mondial. Întreaga echipă din Sibiu se remarcă prin implicare, inovație și performanță. Munca lor definește viitorul mobilității autonome și joacă un rol esențial în parcusul nostru global!”, a spus Luc Quisthoudt, Vice President Operations Segment ADAS, Business Area Autonomous Mobility.

De la separarea sa din septembrie 2025, AUMOVIO continuă activitatea fostului sector Automotive al grupului Continental ca o companie independentă. Compania de tehnologie și sisteme electronice oferă un portofoliu extins care face mobilitatea sigură, captivantă, conectată și autonomă. Acesta include soluții de senzori, sisteme de afișaj, sisteme de frânare și confort, precum și expertiză cuprinzătoare în software, platforme de arhitectură și sisteme de asistență pentru vehicule definite prin software. În anul fiscal 2024, ariile de business care aparțin acum AUMOVIO au generat vânzări de 19,6 miliarde de euro. Compania are sediul central în Frankfurt, Germania și aproximativ 86.000 de angajați în peste 100 de locații din întreaga lume.

**Press contact**

Georgiana Gotia

Employer Branding & Communication Team Leader AUMOVIO Sibiu / Head of Employer Branding and HR Communications AUMOVIO Romania

AUMOVIO Romania

Phone: 0040759045843

Email: [georgiana.gotia@aumovio.com](mailto:georgiana.gotia@aumovio.com)

Roxana Detesan

Head of Communications

AUMOVIO Romania

Phone: 0040749288632

Email: roxana.detesan@aumovio.com